Sewwieq ta' mutur l-isptar wara ħabta bejn tliet vetturi fiż-Żejtun Raġel indarab gravi wara li Ilbieraħ, għall-ħabta tal-5:15 p.m kien involut f'inċident li seħħ fi Triq tal-Ħotba, iż-Żejtun. Minn investigazzjoni li saret irriżulta li kienet seħħet ħabta bejn tliet vetturi; mutur Kawasaki misjuq minn raġel ta 46 sena li jgħix il-Munxar, Għawdex, karozza Toyota Vitz misjuqa minn mara ta' 65 sena li tgħix iż-Żejtun u karozza Chevrolet misjuqa minn mara ta 26 sena li tgħix iż-Żejtun. Fil-post issejħet ambulanza u tim mediku li assistew lir-raġel ta' 46 sena sakemm seta' jittieħed lejn l-Isptar Mater Dei għal aktar kura. L-investigazzjonijiet tal-Pulizija għadhom għaddejjin.